《送纪伯紫入闽 其一》
清代·顾大申

裋褐科头故国遗，五言新体旧京诗。多情愁对青溪柳，老向南荒擘荔枝。

作者简介：清江南华亭人，本名镛，字震雉，号见山。顺治九年进士，授工部主事，累擢洮岷道佥事，卒于官。留心经济，尝著《河渠论》、《图经》。后浚浏河、吴淞江，皆用其议。诗工乐府、七律，尝与王广心、施闰章等人唱和。兼善书画。有《诗原》、《堪斋诗存》。